|  |  |
| --- | --- |
| Datum: 15/03 - 2013 | **Projekt OBOGATENO UČENJE TUJIH JEZIKOV II** |

**Program profesionalnega usposabljanja učiteljev PriŠ**

|  |
| --- |
| **Modeliranje z USP** (Gimnazija Ptuj, Ptuj – 14/3-2013)  **ANALIZA 1. učne ure: OPAZOVALNI PROTOKOL/OBRAZEC št. 1** |

1. **Utemeljitev pristopa k evalvaciji**

|  |
| --- |
| Delavnico Opazovanje timsko izvedenega pouka smo oblikovali z dvema medsebojno soodvisno povezanima namenoma oz. ciljema:   * seznaniti učitelje z metodo opazovanja nasploh in še posebej z metodo pedagoškega opazovanja kot ene izmed učinkovitih oblik kritičnega prijateljevanja; * izvesti opazovanje timske izvedbe pouka (učna ura angleščine, ki sta jo kot interaktivni timski pouk izvedla dva tuja učitelja-domača govorca ANG in za povratno informacijo uporabiti opazovalni protokol/obrazec št. 1.   Opazovanje ni bilo namenjeno evalvaciji učne ure, ampak je bilo osredinjeno na interakcijo med učiteljema in na komunikacijo učiteljev z dijaki.  Po uvodni predstavitvi metode pedagoškega opazovanja in po podrobnejši obrazložitvi in utemeljitvi protokola kolegialnega opazovanja so udeleženci usposabljanja opazovali celotno timsko izvedeno učno uro angleščine in svoja opažanja zabeležili v za to predvideni protokol, ki vključuje naslednje iztočnice za opazovanje in zapis opažanj:   1. Dejavnosti učitelja 1 2. Dejavnosti učitelja 2 3. Opombe in vprašanja (o dejavnostih učiteljev) 4. Mnenje o dodani vrednosti timskega poučevanja   Analiza temelji na opažanjih udeležencev modeliranja prve (1.) učne ure interaktivnega timskega pouka angleščine, ki sta jo izvedla Benjamin Tweedie, prof., in Filipe de Almeida, prof. Za povratne informacije smo uporabili opazovalni protokol/obrazec št. 1. Zaradi relevantnosti/uporabnosti povratnih podatkov udeležencev, smo se pri analizi osredotočili na zadnji dve iztočnici, tj. opombe in vprašanja (pri vsaki dejavnosti) ter mnenje o dodani vrednosti timskega poučevanja.  Število oddanih in analiziranih opazovalnih listov: 11  V nadaljevanju v analizi delavnice najprej povzemamo zapisana opažanja učiteljev in jih nato komentiramo. |

**2 Povzetek in analiza zapisov opažanj**

|  |  |  |
| --- | --- | --- |
| **Šola** | **Gimnazija Ptuj** | |
| **Datum opazovanja** | **14.03.2013** | |
| **Poučevalni tim / Predmeti** | **Učitelj 1: Filipe de Almeida** | **Učitelj 2: Benjamin Tweedie** |
| **Predmet: ANG** | **Predmet: ANG** |
| **Učenci/Dijaki - Oddelek** | **1. letnik, a oddelek** | |

|  |  |
| --- | --- |
| **Št.** | **Opombe in vprašanja** (o dejavnostih učiteljev) |
|  | * Učitelja se dobro dopolnjujeta * Vsak svoji skupini razdeli liste in razložita, kaj pričakujeta od njih * Učitelja sta prijazna, sproščena in samozavestna * Dijakom je nerodno (zaradi nas, opazovalcev), so pa zelo pridni in prijazni * Sodelujejo, zbrano poslušajo, se pa ne želijo izpostavljati * Če sta obe skupini odgovarjali na vprašanja ustno, se to ni slišalo |
|  | * Zakaj zapisujejo ključne besede še enkrat, če so že na projekciji – ali ne bi bilo bolje s PPT postopoma prikazovati besede * Lepo je, da se šalita, da skušata sprostiti dijake * Pri delu v skupinah jima uspeva bolje kot frontalno * Zanimivo se mi zdi, da pri delu v skupinah oba počepneta oz. se postavita na isto višino kot dijaki |
|  | * / |
|  | * Ali ne bi bilo bolje, če bi miselni vzorec nastajal sproti s pomočjo PPT-ja? * Dobro vodita delo vsak v svoji skupini, dijaki so bolj sproščeni * TU 1 poskuša in je uspešen, ker se pošali * Všeč mi je, ker sedita in s tem vzpostavita bolj pristen stik * Oba sta sproščena |
|  | * Preveč videov, da bi si dijaki po enkratnem gledanju zapomnili toliko podrobnosti * Dijaki pretežno poslušajo |
|  | * Zamenjava vlog * Neustrezna razporeditev miz |
|  | * / |
|  | * / |
|  | * / |
|  | * Problem medsebojnega motenja med skupinama oz. med učiteljema |
|  | * Moteče je, da dva učitelja govorita istočasno * Rada bi slišala tudi drugo skupino, ima pa tako razdeljeno delo prednosti (različne ravni) |

***Povzetek opomb in vprašanj o dejavnostih učiteljev***

Pri analizi oz. povzetku opomb in vprašanj o dejavnostih učiteljev s strani udeležencev usposabljanja smo s ključnimi pojmi, ki povzemajo enake ali podobne si odgovore, po pogostosti razdelili v naslednje kategorije:

1. Sproščenost učiteljev – pojavi se v treh (3) primerih
2. Učitelja se »poistovetita« z dijaki in počepneta – pojavi se v dveh (2) primerih

Pri odgovorih se pojavijo še druge oblike opomb in vprašanj, ki pa nimajo skupnega ključnega pojma in so tako naštete le posamezno:

1. Učitelja se dobro dopolnjujeta
2. Vsak svoji skupini razdeli liste in razložita, kaj pričakujeta od njih
3. Dijakom je nerodno (zaradi nas, opazovalcev), so pa zelo pridni in prijazni
4. Sodelujejo, zbrano poslušajo, se pa ne želijo izpostavljati
5. Če sta obe skupini odgovarjali na vprašanja ustno, se to ni slišalo
6. Zakaj zapisujejo ključne besede še enkrat, če so že na projekciji – ali ne bi bilo bolje s PPT postopoma prikazovati besede
7. Pri delu v skupinah jima uspeva bolje kot frontalno
8. Ali ne bi bilo bolje, če bi miselni vzorec nastajal sproti s pomočjo PPT-ja?
9. Zamenjava vlog
10. Neustrezna razporeditev miz
11. Preveč videov, da bi si dijaki po enkratnem gledanju zapomnili toliko podrobnosti
12. Dobro vodita delo vsak v svoji skupini, dijaki so bolj sproščeni
13. Moteče je, da dva učitelja govorita istočasno
14. Rada bi slišala tudi drugo skupino, ima pa tako razdeljeno delo prednosti (različne ravni

|  |  |
| --- | --- |
| **Št.** | **Mnenja o dodani vrednosti TP** |
|  | * Več dogajanja, vsak »prinese svojo energijo« |
|  | * Vsak je govoril o svojem področju, zagotovo je dosežena višja raven avtentičnosti |
|  | * / |
|  | * / |
|  | * Avtentičnost rojstnega govorca |
|  | * / |
|  | * / |
|  | * / |
|  | * / |
|  | * Vsakdo je najboljši poznavalec svojega avtohtonega okolja, ki ga tujec težko predstavi, prav tako pa je ura bolj dinamična |
|  | * Poučevanje je bolj dinamično ter bolj prilagojeno različnim ravnem znanja |

***Povzetek mnenj o dodani vrednosti TP***

Pri analizi oz. povzetku mnenj o dodani vrednosti TP smo ugotovili, da udeleženci poudarijo predvsem pomen avtentičnosti v razredu ter večjo dinamiko med samo uro poučevanja.

**Končne ugotovitve**

Če povzamemo skupne ugotovitve obeh iztočnic ugotovimo, da so udeleženci opazili predvsem sproščenost med učiteljema pri poučevanju in na ta način sta pripomogla k boljšemu vzdušju v razredu ter spodbudila dijake k (še) večji aktivnosti med samo učno uro, poleg tega pa sta tako tudi dosegla enega od ciljev poučevanja, in sicer (večja) širitev znanja pri učencih/dijakih. Nadalje udeleženci poudarijo pomen avtentičnosti v razredu, zaradi prisotnosti tujih govorcev ter večjo dinamiko poučevanja med uro. Zaključimo lahko, da udeleženci modeliranja timsko poučevanje (oz. prisotnost TU pri pouku) vidijo kot dodano vrednost.

|  |  |
| --- | --- |
| Pripravil Adi Muminović, | Katja Pavlič Škerjanc, |
| strokovni sodelavec projekta | vodja projekta |